JERUSALEMIN MUUREILLA Lars Enarsonin matkassa
Temppeli - Jumalan valtaistuin 2/2
Shalom Jerusalemista! Tervetuloa ohjelmaamme!
Viimeksi kerroimme, että alkukristityt -
kokoontuivat joka päivä rukoilemaan temppeliin.
He osallistuivat temppelin rukoushetkiin -
muiden juutalaisten kanssa.
Alkukristityt olivat uskollisia temppelin jumalanpalvelukselle.
Apostolien tekojen 3. luvussa sanotaan, -
että seurakunnan tukipilarit Pietari ja Johannes -
menivät tietyllä rukoushetkellä temppeliin rukoilemaan.
Matkalla sinne he saivat olla todistamassa ihmettä, -
kun rampa mies parani.
Samalla he saivat tilaisuuden julistaa ilosanomaa.
Kerroimme myös, että Jeesuksen noustua taivaaseen -
opetuslapset ylistivät alituiseen temppelissä Luukkaankin mukaan.
Kun Paavali tuli Jerusalemiin viimeistä kertaa, -
seurakunnan johtaja Jaakob kertoi Paavalille -
Jerusalemin kymmenistä- tuhansista uskovista.
Kaikki he noudattivat tiukasti lakia.
Kerroimme, että juutalaistenkin perimätiedon mukaan -
Jaakob oli hyvin hurskas mies.
Josefuksen mielestä Jumalan oli pakko tuhota Jerusalem, -
koska Jaakob surmattiin täällä uskonsa tähden.
Se oli viimeinen pisara, joka sai pikarin vuotamaan yli.
Kun Jaakob surmattiin, -
muutkaan seurakuntalaiset eivät enää voineet käydä temppelissä.
Perimätiedon mukaan heidät erotettiin sieltä.
Tuossa tilanteessa kirjoitettiin Hebrealaiskirje.
Kirjeessä rohkaistaan niitä, -
jotka oli erotettu temppelilstä.
Siellä kerrottiin temppelin suuremmasta täyttymyksestä.
Siitä puhumme tänään.
Vaikka alkukristityt kävivätkin uskollisesti temppelissä, -
Jeesus oli kertonut, että se tuhoutuisi.
Kiveäkään ei jäisi kiven päälle.
Taivaallisissa on nimittäin ihanampi temppeli, -
johon olemme päässeet uskomalla Jeesukseen.
Heprealaiskirjeessä puhutaan taivaan jumalanpalveluksesta, -
jonka esikuvana on Melkisedek.
Temppelin jumalanpalvelus oli vain varjo lopullisesta.
Alkuseurakunnassa nämä kaksi olivat sopusoinnussa keskenään.
Tänne uskovat kokoontuivat helluntain jälkeen joka päivä -
iloisina ylistämään Jumalaa.
Taivaallisissa on kuitenkin -
täydellisempi temppeli ja ilmestysmaja.
Kristillisen perinteen mukaan -
taivaallinen ei kuulu maalliseen elämään.
Se johtuu kreikkalaisesta ajattelusta, -
jossa aineellinen ja hengellinen nähdään toistensa vastakohtina.
Raamatussa ja juutalaisuudessa ajatellaan eri tavoin.
Hengellisen ja aineellisen välillä vallitsee sopusointu.
Katsotaan, mitä Hebrealaiskirjeessä sanotaan siitä Jerusalemista, -
johon Abraham tuli.
Hebr. 11:ssa puhutaan uskonsankareista, -
joihin Aabrahamkin kuuluu.
Ennen kuin katsomme tätä lukua, -
haluan kerrata viime viikon opetusta.
Paavali kertoi tulleensa viimeistä kertaa Jerusalemiin -
tuomaan kansalleen lahjoja -
perustamiltaan seurakunnilta.
Hän halusi näin tukea Jerusalemin uskovia.
Mutta Paavali tuli myös suorittamaan uhreja.
Katsotaan uudelleen Apt. 24:ä.
Siellä on jae, jota ei yleensä huomata.
Siihen on ehkä myös vaikea uskoa.
Apt. 24:17:
"Niin minä nyt useampien vuosien kuluttua -
tulin tuomaan almuja kansalleni ja toimittamaan uhreja."
Paavali oli tehnyt Kenkreassa nasiirilupauksen.
Nasiirikausi päätettiin -
tuomalla Jerusalemin ylimmäiselle papille uhreja.
4. Moos. 6:ssa kerrotaan näistä uhreista -
ja nasiiriuden päättämisestä.
Ne Paavali aikoi toteuttaa täällä Jerusalemissa.
Paavalin vierailun aikaan oli todennäköisesti myös helluntai.
Aiemmin sanotaan, että Paavali kiiruhti -
päästäkseen Mooseksen lain mukaan helluntaiksi Jerusalemiin.
Jumalan lain mukaan -
Herran kasvojen eteen piti tulla mahdollisuuksien mukaan -
pääsiäisenä, helluntaina ja lehtimajan juhlana.
4. Moos. 6:13:ssa kerrotaan nasiirilupauksen päättämisestä.
"Ja tämä on nasiirilaki: Sinä päivänä, -
jona hänen nasiirilupauksensa aika on kulunut umpeen, -
tuotakoon hänet ilmestysmajan [temppelin] ovelle, -
ja hän tuokoon... virheettömän karitsan polttouhriksi -
ja... virheettömän uuhikaritsan syntiuhriksi -
sekä virheettömän oinaan yhteysuhriksi -
ynnä korillisen... happamattomia leipiä, öljyyn leivottuja kakkuja -
ja... happamattomia ohukaisia sekä... ruoka-ja juomauhrin.
Ja pappi... toimittakoon hänen syntiuhrinsa ja polttouhrinsa.
Mutta oinaan hän uhratkoon yhteysuhriksi...
ja pappi toimittakoon myös hänen ruoka-ja juomauhrinsa.
Ja nasiiri ajattakoon hiuksensa... ilmestysmajan ovella -
ja ottakoon päänsä hiukset, vihkiytymisensä merkin, -
ja pankoon ne tuleen, joka palaa yhteysuhrin alla...
Ja pappi ottakoon oinaan keitetyn lavan -
ja korista happamattoman kakun sekä... ohukaisen -
ja pankoon ne nasiirin käsiin.
Ja pappi toimittakoon niiden heilutuksen Herran edessä.
Se olkoon pyhä lahja papille...
Sen jälkeen nasiiri saakoon juoda viiniä."
Paavali tuli Jerusalemiin -
uhraamaan poltto-ja syntiuhreja.
Hän joutui ostamaan kalliita eläimiä.
Jaakob pyysi Paavalia maksamaan nämä kulut neljän muunkin puolesta.
Hekin olivat tehneet nasiirilupauksen.
Paavali ja muut alkukristityt noudattivat siis Mooseksen lakia.
Ehkä se hämmästyttää, -
mutta minä vain luen, mitä Sanassa sanotaan.
Voit kysyä Jumalalta, mitä nämä asiat tarkoittavat.
Minulla ei ole kaikkia vastauksia.
Eli temppelin juutalaisessa jumalanpalveluksessa -
olivat ensimmäiset uskovat mukana toisten juutalaisten kanssa.
Mutta Jaakobin surmaamisen jälkeen -
uskovat ajettiin pois temppelin jumalanpalveluksista.
Silloin kirjoitettiin Hebrealaiskirje -
rohkaisemaan kristittyjä uskossa.
He kuuluivat huoneeseen, joka rakennettaisiin Messiaassa.
Sitä kohti laki osoitti.
Laissa eivät asiat vielä näy täydellisinä.
Entinen oli vain varjoa taivaallisesta ilmestysmajasta.
Siksi Hebrealaiskirjeessä puhutaan Melkisedekistä ylipappina -
uuden järjestyksen mukaan, jota Jeesus tuli perustamaan.
Aabraham oli saanut lupauksen Israelin maan perimisestä.
Hän perisi myös taivaasta laskeutuvan Jerusalemin.
Luetaan Hebr 11:8. Asia liittyy myös temppeliin.
Temppelihän rakennetaan tänne Hesekielin mukaan uudelleen.
Kohtaa ei voi mitenkään muuten ymmärtää.
Jos se on Jumalan Sanaa, tänne Jerusalemiin nousee uusi temppeli.
Sieltä käsin Jeshua hallitsee kansoja.
Tänne tulevat kaikki kansat viettämään lehtimajanjuhlaa, -
kun temppeli rakennetaan uudelleen.
Hebr. 11:8:
"Uskon kautta oli Aabraham kuuliainen, -
kun hänet kutsuttiin lähtemään siihen maahan, -
jonka hän oli saava perinnöksi, -
ja hän lähti tietämättä, minne oli saapuva."
Jumala käski Aabrahamia lähtemään kotimaastaan siihen maahan, -
jonka hän saisi omakseen.
Aabrahamin kohdalla lupaus ei kuitenkaan toteutunut.
Hän asui luvatussa maassa muukalaisena.
Hän ei nähnyt lupauksen toteutumista -
vaan "odotti sitä kaupunkia, jolla on perustukset -
ja jonka rakentaja ja luoja on Jumala."
Aabraham odotti taivaallista kaupunkia.
Mutta jos Jumala olisi tarkoittanut lupauksellaan vain taivasta, -
eikö hän olisi pettänyt Aabrahamin kutsuessaan hänet tänne?
Hänhän oli luvannut Aabrahamille tämän maan.
Mitä tässä tarkoitetaan?
Taivaallinen kaupunki laskeutuu maan päälle -
kuten myös taivaallinen jumalanpalvelus.
Temppeli ja ilmestysmaja ovat vain jäljennöksiä taivaallisista.
Taivaallinen jumalanpalvelus saa täyttymyksensä -
taivaallisen Jerusalemin laskeutuessa maan päälle.
Se on tärkeä ymmärtää.
Jos Jumala olisi tarkoittanut vain taivasta, -
olisi ollut reilumpaa, -
jos Jumala olisi vienyt Aabrahamin sinne suoraan.
"Taivasta tarkoitin, kun lupasin sinulle maan ja kaupungin."
Ei, vaan taivaallinen kaupunki ja maa -
ilmestyvät kerran tänne Israeliin.
On tärkeä ymmärtää, että nämä asiat kuuluvat yhteen.
Kirkkohistorian alussa, kuten olemme maininneet, -
uskovat odottivat Messiasta taivaasta -
palauttamaan Jerusalemin ennalleen.
Keisari Konstantinuksen aikana näky hämärtyi.
Tätä raamatullista toivoa -
kirkkoisä Eusebius piti epähengellisenä ja juutalaisena.
Taivasta alettiin pitää eri paikkana kuin maata.
On ihanaa, että taivas tulee maan päälle.
Ehkä kysyt, emmekö pääsekään taivaaseen.
Kyllä pääsemme, koska taivas tulee tänne.
Jumala saa asua omiensa keskellä ikuisesti.
Ilmestyskirjassa luvataan, että Jumala pyyhkii kaikkien kyyneleet.
Jesajan 25. luvussa sanotaan samoin ja lisätään, -
että kyyneleet pyyhitään täällä Jerusalemissa.
Taivas laskeutuu maan päälle. Se on jännittävä ajatus.
Me rukoilemme: "Tulkoon sinun taivaallinen valtakuntasi.
Tapahtukoon sinun tahtosi niin maan päällä kuin myös taivaissa."
Siinä toivossa alkukristityt elivät.
Se toivo pitäisi herättää uudelleen, -
jotta meistä tulisi vartijoita Jerusalemin muureille.
Vartijat anovat Herraa, kunnes hän rakentaa jälleen Jerusalemin -
ja tekee siitä koko maailman ylistyslaulun.
Meidän on tiedettävä, mitä odottaa, -
jotta voisimme pitää kestävinä kiinni tästä toivosta -
ja rukoilla Jerusalemin muureilla yötä päivää.
Kristityt ajattelevat yleensä, -
että Jumala tekee sen, minkä on aikonut.
Meidän ei tarvitse huolehtia asiasta.
Ajattelemme lupausten toteutuvan ilman meidän panostamme.
Jumala on kuitenkin aina tarvinnut ihmisiä työtovereikseen, -
jotta hänen tahtonsa tapahtuisi.
Jos Jumalan tahto tapahtuisi itsestään, -
Jeesus ei olisi opettanut meitä rukoilemaan: "Tapahtukoon tahtosi."
Tuo rukous olisi ollut tarpeeton.
Jumala on asettanut meidät työtovereikseen, -
jotta hänen tahtonsa tapahtuisi.
Jumala tarvitsee jonkun huutamaan öin ja päivin, -
että hänen tahtonsa tapahtuisi.
Paholainenkaan ei voi syyttää Jumalaa: -
"Et välitä ihmisen vapaasta tahdosta -
vaan teet joka tapauksessa, niin kuin itse haluat."
Ei! Jumala vastaa: "Kuule, miten he huutavat: -
'Tapahtukoon sinun tahtosi!'
Minulla on oikeus tulla maailmaan, -
koska ihmiset anovat sitä."
Jumalalla on omat säädöksensä.
Hän antoi ihmiselle valtuudet -
hallita tätä luomakuntaa.
On tärkeä löytää -
Jeesuksen Golgatan työn täyteys.
Sen löytämällä voimme olla pappeja ja kuningaskuntaa ja rukoilla, -
että Jumalan tahto tapahtuisi maan päällä.
Siksi Jumala on asettanut Jerusalemin muureille vartijoita.
He eivät suo itselleen eivätkä Herralle rauhaa, -
ennen kuin hän asettaa Jerusalemin ennalleen -
ja tekee siitä maan päälle ylistyksen aiheen.
Daavid on meille vahva esikuva.
Hänestä kerrotaan Psalmissa 132.
Luetaan kohta rohkaisuksi.
Daavid oli Jumalan mielen mukainen mies.
Olkoon meillä Daavidin kaltainen asenne.
Ps. 132:1: -
"Muista, Herra, Daavidin hyväksi kaikkia hänen vaivojansa..."
Meidänkin tulee muistaa, -
että muutkin ovat maksaneet paljon uskostaan.
Joskus uskollisuus Herralle maksaa.
"...hänen, joka vannoi valan Herralle -
ja teki lupauksen Jaakobin Väkevälle: -
'Minä en mene majaan, joka on minun kotini...
minä en suo silmilleni unta enkä silmäluomilleni lepoa, -
ennenkuin löydän sijan Herralle, asumuksen Jaakobin Väkevälle'."
Daavid osoittautui jälleen kerran Jumalan mielen mukaiseksi.
Daavid kaipasi, että Israelin Jumala saisi lepopaikan, -
jossa hänen kirkkautensa saisi asua.
Meidänkin tulisi rukoilla, -
että Jumala asettaisi Jerusalemin ennalleen meidän aikanamme -
ja että hänen kirkkautensa saisi asua tässä kaupungissa.
Silloin maan päälle tulee rauha ja vanhurskaus.
Hesekiel kuvaa, miten Jumalan kirkkaus lähti täältä pois.
Mutta kirkkaus palaa Jerusalemiin.
Se palaa itäportin kautta, -
ja Herran valtaistuin on oleva täällä iäti.
Psalmi 132:11: -
"Herra on vannonut Daavidille... valan, jota hän ei peruuta: -
Sinun ruumiisi hedelmän minä asetan sinun valtaistuimellesi."
Jae 13: "Sillä Herra on valinnut Siionin, halunnut sen asunnoksensa:
'Tämä on minun leposijani iankaikkisesti; tässä minä asun, -
sillä tänne on minun haluni ollut.
Siionin ravinnon minä runsaasti siunaan...
Sen papit minä puetan autuudella, ja sen hurskaat... riemuitkoot.
Siellä minä annan yletä Daavidille sarven, -
sytytän voidellulleni lampun.
Hänen vihollisensa minä puetan häpeällä, -
mutta hänen päässänsä loistaa hänen kruununsa."
Ennustus toteutuu Daavidin pojan Jeesuksen palatessa.
Silloin Jumalan kirkkaus asuu jälleen Siionissa, -
koska sen Jumala on valinnut lepopaikakseen.
Huudetaan Jumalaa Jerusalemin puolesta päivin ja öin.
Rukoillaan, että Jumala asettaisi Jerusalemin ennalleen.
Pyydetään häntä vuodattamaan armon ja rukouksen henki Jerusalemiin, -
niin että sen asukkaat näkisivät hänet, jonka he lävistivät.
Anotaan, että he toivottaisivat Jeesuksen tervetulleeksi -
Messiaanaan, joka istuutuu isänsä Daavidin valtaistuimelle.
Silloin huudetaan: "Siunattu olkoon hän, joka tulee Herran nimessä.
Siunattu olkoon Israelin Kuningas!"
Näin huudettiin kauan sitten, -
kun Jeesus saapui Jerusalemiin.
Silloin ennustus toteutui osittain.
Lopullisesti se toteutuu viimeisinä aikoina.
Valtakunnan evankeliumi pitää julistaa ensin, -
jotta kaikki kansat ottaisivat Jeesuksen vastaan.
Ala rukoillen valmistaa tietä Messiaalle.
Elian rukousarmeija rukoilee Israelin pelastumisen puolesta.
Lähetämme viikoittain kirjeen, -
jossa on uutisia, opetusta ja rukousaiheita.
Näin voit rukoilla kansojen esirukoilijoiden kanssa -
ja valmistaa tietä Herran paluulle Jerusalemiin.
Tervetuloa mukaan! Kotisivumme on www.thewatchman.org.
Siellä voit ilmoittaa, jos haluat rukouskirjeemme.
Suomennos: Annamari Kortelainen